**3. PizzaShop**

Aplicația permite plasarea și onorarea comenzilor de pizza dintr-un restaurant cu 8 mese, precum și înregistrarea plății. Informațiile referitoare la meniu sunt preluate dintr-un fișier text cu structura <tip\_pizza>, <pret>, unde tip\_pizza semnifică numele produsului (exemplu: Capricioasa). La utilizarea aplicației se va permite:

* Plasarea unei comenzi noi, precizând masa la care s-a efectuat comanda și o listă de forma <tip\_pizza> <număr\_bucăți\_comandate> O comandă poate să conțină mai multe tipuri de pizza.
* Maestrul bucătar poate vizualiza toate comenzile plasate și în momentul în care a pregătit o comandă poate apăsa un buton pentru a notifica chelnerul că una sau mai multe comenzi sunt pregătite. Chelnerul vede notificarea în aplicația sa.
* Chelnerul poate înregistra încasarea plății de la client introducând metoda de plată și masa. Metoda de plată poate fi card sau cash.

**F01.** Pentru fiecare plată realizată se rețin într-un fișier următoarele detalii: masa, tipul plății (cash sau card) și valoarea achitată.

* Chelnerul poate marca o masă ca fiind eliberată doar după achitarea comenzii. O masa se consideră ocupată în momentul în care se plasează o comandă de la masa respectivă. La deschiderea aplicației toate mesele sunt considerate a fi eliberate.
* Bucătăria unde se află maestrul pizzar se poate închide doar dacă nu mai există clienți (toate mesele sunt eliberate). După închiderea bucătăriei nu mai pot fi plasate comenzi.
* Restaurantul poate fi închis doar după închiderea bucătăriei.

**F02.** La închiderea restaurantului se afișează totalul încasărilor realizate pentru fiecare tip de plată.